|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, י"א באדר, תשפ"ד  20 בפברואר 2024 |

הודעה לעיתונות:

**נגיד בנק ישראל, מנכ"לית הבנק והמפקח על הבנקים השתתפו באירוע בסימון החזרת ההיי-טק לאזור הצפון**

נגיד בנק ישראל, פרופ' אמיר ירון; מנכ"לית בנק ישראל, גב' שולמית גרי; והמפקח על הבנקים, מר דניאל חחיאשווילי, השתתפו באירוע בסימן החזרת ההיי-טק לאזור הצפון.

האירוע התקיים בקיבוץ מחניים ונערך ביוזמת אראל מרגלית, יו"ר קרן הון הסיכון JVP ומרגלית סטארטאפ סיטי, אשר הקים לפני כשנתיים את מרכז הפודטק בקריית שמונה בגליל,

באירוע השתתפו מעל 70 סטארטפים וראשי תעשיית הייטק הישראלי במטרה לתמוך ביזמים והיזמיות ולאפשר להם לצלוח את המשבר בעקבות המלחמה, ולחזור למסלול פיתוח ועשייה.

בין המשתתפים באירוע : אראל מרגלית, יו"ר ומייסד קרן הון סיכון JVP; דרור בין, מנכ"ל רשות החדשנות; גיורא זלץ, ראש מועצה אזורית גליל עליון; אנשי עסקים נוספים ובכירים נוספים.

**נגיד בנק ישראל, פרופ' אמיר ירון:** "אני שמח לקחת חלק באירוע חשוב זה, על מנת להמשיך ולתמוך בהיי-טק כמנוע צמיחה לכלכלת ישראל. מאז המלחמה עומד ענף ההיי-טק בפני אתגר כלכלי לא פשוט, ומוכיח שוב כי תרומתו משמעותית לצמיחת המשק. ישנה חובה לאומית להמשיך לפעול כדי להשיב את הפעילות הכלכלית בדרום ובצפון הארץ לאיתנה. בפרט, יש לתמוך במיזמי הסטארטאפים המקומיים המהווים רכיב חיוני לצמיחה ולשגשוג של האיזור.״